Cal sol·licitar l'autorització amb l'antelació suficient a la data prevista de realització de l'activitat o l'espectacle, tenint en compte que la Generalitat disposa d'1 mes per resoldre sobre l'atorgament o no de la llicència a comptar des que es sol·licita.
La persona responsable de l'espectacle públic o activitat recreativa de caràcter extraordinari ha de presentar la sol·licitud corresponent acompanyada d'una memòria.
La memòria l'han de redactar les persones que organitzen l'espectacle o activitat, o qui elles mateixes designin, i ha de tenir el contingut mínim següent:
Els espectacles públics i les activitats recreatives de caràcter extraordinari, inclosos els organitzats pels ajuntaments o sota la seva responsabilitat directa, han de complir els requisits següents:
Si tenen lloc en un establiment tancat, aquest ha de complir els requisits constructius i de prevenció d'incendis exigits als establiments oberts al públic destinats al mateix tipus d'espectacle o activitat que es vulgui fer.
Requisits addicionals per als espectacles públics i les activitats recreatives en espais oberts
Únicament es poden organitzar en espais oberts espectacles públics o activitats recreatives de caràcter extraordinari que, a més de complir els requeriments de les disposicions que els afectin, es trobin en una de les circumstàncies següents:
La persona organitzadora s'ha de fer responsable d'habilitar l'espai que sigui necessari per l'aparcament de vehicles.
Aquest tràmit comporta el pagament de taxes administratives en funció del nombre de persones d'aforament autoritzat:
La sol·licitud s'ha de presentar juntament amb la memòria que es demana, el contingut de la qual s'especifica a l'apartat "Documentació".
També es pot tramitar a l'ajuntament corresponent.
En el cas que es tramiti una autorització de la Generalitat, la Direcció General d'Administració de Seguretat o els Serveis Territorials del Joc i d'Espectacles que correspongui al territori on es pretengui dur a terme l'activitat o l'espectacle, han de sotmetre la memòria a consulta dels òrgans de la Generalitat que siguin competents en matèria de seguretat ciutadana, prevenció i seguretat en matèria d'incendis, protecció civil i trànsit, els quals disposen de 15 dies per emetre l'informe vinculant corresponent.
La Direcció General d'Administració de Seguretat o els Serveis Territorials del Joc i d'Espectacles han de resoldre sobre l'atorgament de l'autorització i notificar-la en el termini d'1 mes de la seva sol·licitud.
Si no hi ha resolució expressa dins d'aquest termini, l'autorització s'entén denegada per silenci administratiu negatiu.
En el cas que es tramiti una llicència de l'Ajuntament, aquest ha de sotmetre la memòria a consulta dels òrgans municipals que siguin competents en matèria de seguretat ciutadana, prevenció i seguretat en matèria d'incendis, protecció civil i trànsit, els quals disposen de 15 dies per emetre l'informe vinculant corresponent.
L'Ajuntament ha de resoldre sobre l'atorgament de la llicència i notificar-la en el termini d'1 mes de la seva sol·licitud.
Si no hi ha resolució expressa dins d'aquest termini, la llicència s'entén denegada per silenci administratiu negatiu.
D'acord amb el Catàleg d'espectacles públics, activitats recreatives i dels establiments i espais oberts al públic, annexat en el Reglament d'espectacles públics i activitats recreatives, es poden realitzar un nombre màxim de 12 espectacles o activitats recreatives de caràcter extraordinari a l'any.